Søndag morgen blev en 23-årig mand påkørt af en mørk bil.

Den 23-årige var på vej hjem fra byen, da han blev ramt bagfra af en personbil. Ulykken skete kl 6.55 ved rundkørslen ved Thistedvej og Kirkevej i Nørresundby. Bilen stoppede ikke efter påkørslen. Vidner fandt den 23-årige liggende på fortovet og tilkaldte en ambulance. Han er blevet undersøgt på sygehuset og derefter udskrevet. Bilen beskrives som: - Muligvis mørk/sort - Strømlignet - lignede en Toyota Celica - Bilen kan have skader på front og forrude Nordjyllands Politi kan kontaktes på telefon 114.